U212A-luokan sukellusvene

U212A-luokka on Saksan laivaston kuuden sukellusveneen muodostama alusluokka. Lisäksi aluksia on valmistettu kaksi Italian laivastolle.

 Suunnittelu 
Howaldtswerke-Deutsche Werft (HDW) Kielissä ja Thyssen Nordseewerke GmbH (TNSW) Emdenissä jakoivat alusten valmistuksen siten, että HDW vastasi keulaosan ja TNSW perän teosta. HDW kokosi ensimmäisen ja kolmannen veneen ja TNSW loput kaksi. Luokan ensimmäinen alus U31 laskettiin vesille maaliskuussa 2002 ja otettiin palvelukseen lokakuussa 2005.naval-technology.com 

Luokkaa edelsi Howaldtswerke-Deutsche Werftin Israelille valmistamat kolme samankaltaista sukellusvenettä, jotka muodostivat Dolphin-luokan. Howaldtswerke-Deutsche Werftin tytäryhtiö, Kockumin telakka Ruotsin Karlskronassa valmisti kolme Gotland-luokan sukellusvenettä Ruotsin laivastolle.

Luokasta kehitettyä vientiversiota U214-luokkaa on toimitettu muun muassa Kreikalle ja Korean tasavallalle.

 Alukset 

NimiTelakkaTilattuKastettuValmistunutPalvelukseenHuomU31 WittenbergeHDW, Kiel6. heinäkuuta 199420. maaliskuuta 20027. syyskuuta 200519. lokakuuta 2005Salvatore TodaroFincantieri Muggianoelokuu 19976. marraskuuta 200329. maaliskuuta 200629. maaliskuuta 2006U32 EdenkobenTNSW, Emden6. heinäkuuta 19944. joulukuuta 200327. syyskuuta 200519. lokakuuta 2005U33HDW, Kiel6. heinäkuuta 199413. syyskuuta 200420. huhtikuuta 200613. kesäkuuta 2006ScirèFincantieri Muggianoelokuu 199718. joulukuuta 200419. helmikuuta 200719. helmikuuta 2007U34TNSW Emden6. heinäkuuta 19941. heinäkuuta 200529. marraskuuta 20063. toukokuuta 2007U35HDW Kiel22. syyskuuta 200615. marraskuuta 2011alkuvuodesta 2014alkuvuodesta 2014U36HDW Kiel22. syyskuuta 200615. toukokuuta 2013loppuvuodesta 2014loppuvuodesta 2014Pietro VenutiFincantieri Muggiano21. huhtikuuta 200820152015Romeo RomeiFincantieri Muggiano21. huhtikuuta 200820162016

Italian laivasto osti kaksi U212A-luokan sukellusvenettä Salvatore Todaron ja Sciren eikä se ole kyennyt tilaamaan lisää. Tämän vuoksi triesteläinen Fincantieri hankkiutui yhteistyöhön pietarilaisen sukellusvenesuunnittelutoimiston TsKB Rubinin kanssa, mistä yhteistyöstä syntyi A212A:a uppoumaltaan kevyempi S1000-sukellusvenetyyppi, joka esiteltiin 2006 Ranskassa kansainväliselle yleisölle. S1000 voidaan suunnata kolmansien maiden markkinoille U214-luokan sukellusveneiden tapaan. Vaikka sukellusveneen perusratkaisut olisivat samankaltaisia kaikissa tapauksissa, on niissä aseistuksen ja muiden järjestelmien osalta kansallisia eroja.

 Dolphin-luokan sukellusveneet 

Dolphin-luokan sukellusveneet ovat U212- ja U212A-luokkia edeltäyt sukellusveneluokka, joka muodosti U212A-luokan esiasteen. Dolphin-luokan sukellusveneitä on rakennettu kolme Saksassa Israelin laivastolle.

 Gotland-luokan sukellusveneet 

Ruotsin merivoimien Gotland-luokan sukellusveneet pohjautuvat U212A-luokkaan, ja ne on valmistettu Kockumsin telakalla Karlskronassa. Projektia oli tarkoitus jatkaa ruotsalais-norjalais-tanskalainen yhteishankkeella, jossa oli tarkoitus luoda edelleen paranneltu Viking-luokan sukellusvene. Norja ja Tanska luopuivat hankkeesta ja Ruotsi etsii uutta kumppania Viking-luokan sukellusveneiden tuottamiseksi.

 U214-luokan sukellusveneet 

U214-luokka on U212A-luokan sukellusveneiden vientiversioluokka, missä ei ole sukellusveneen havaitsemista vaikeuttavaa antimagneettista tornia. U214-luokan sukellusveneitä on tilattu Kreikan ja Korean tasavallan laivastoille. Joidenkin lähteiden mukaan U212A olisi alun perin ollut kykenevä sukeltamaan vain 300 metriin, kun taas U214A pystyy sukeltamaan 400 metriin.

Kreikan laivastolle toimitettavista U214-luokan veneistä ensimmäinen valmistetaan Kielin telakalla, kun taas loput valmistuvat Howaldtswerke-Deutsche Werftin  tytäryhtiössä Hellenic Shipyardin  Skaramangan telakalla. Korean laivaston U214-luokan veneet valmistetaan Hyundai Heavy Industriesin telakalla Korean tasavallassa.

 Lähteet 

Aiheesta muualla
Bundeswehr Marine  Uboot Klasse 212 A
 Howaldtswerke-Deutsche Werft GmbH   Order signed for two new fuel-cell submarines for the German Navy
Jane's NAVY:  German Type 212A deal bolsters submarine force

luokka:Dieselkäyttöiset sukellusveneet
luokka:Sukellusveneentorjuntasukellusveneet
212